Diari Oficial de la Generalitat Valenciana


Sumari del DOGV 5006, del 16-05-2005 (2005/4762)

Notificació de l'acord d'iniciació de l'expedient sancionador 2004/0113, a Ser-Man Peñíscola, CB.
-------------------------------------------------------------------------------------------------

### Dades del document

Número de DOGV
:   5006

Data del DOGV
:   16-05-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/4762


Organisme emissor
:   Conselleria de Justícia i Administracions Públiques

Tipus de document
:   Anunci

Notificació de l'acord d'iniciació de l'expedient sancionador 2004/0113, a Ser-Man Peñíscola, CB. [2005/X4762]
  
De conformitat amb allò que ha acordat aquesta Direcció Territorial, i a l'empara del que disposa l'article 59.5 de la Llei 30/92, de Règim Jurídic de les Administracions Públiques i del Procediment Administratiu Comú, mitjançant el present Edicte es procedeix a notificar a les persones interessades que es detallen, els acords d'iniciació dictats en els expedients sancionadors respectius, que està tramitant la Direcció Territorial de Castelló de la Conselleria de Justícia i Administracions Públiques.
  
- ESSANC/12/2004/0113. Acord d'iniciació. De conformitat amb el que disposa la Llei 4/2003, de 26 de febrer, de la Generalitat, d'Espectacles Públics, Activitats Recreatives i Establiments Públics, en relació amb allò que ha previst el RD 1.398/93, de 4 d'agost, pel qual s'aprova el Reglament del Procediment per a l'Exercici de la Potestat Sancionadora, per acord del director general d'Interior, de data 23 de març de 2005, s'ha iniciat expedient sancionador contra ser-Man Peñíscola, CB, l'últim domicili conegut del qual és l'av. Papa Luna, Ed. Peñismar, 1-7-8, de la localitat de Peñíscola, conseqüència de l'acta butlletí de denúncia formulada per la Unitat del Cos Nacional de Policia adscrita a la Comunitat Valenciana, per la qual es posaven de manifest els fets següents: ?A Peñíscola, a les 11.30 h del dia 21 de setembre de 2004, personada la força denunciant al restaurant Bitacora-Lemae, situat a l'av. Papa Luna, Ed. Peñismar, 1-7-8, va poder constatar que després de sol·licitar la corresponent llicència, els empleats no sabien on estava. Hi havia dos extintors ubicats després de la barra en els quals consta etiqueta adhesiva en què figura com a data d'última revisió agost de 2002. Així mateix, s'observa que l'establiment disposa de dos altaveus de grans dimensions i un equip de música marca Pionner, amb un equalitzador que es trobava darrere de la barra.
  
Poden constituir els referits fets tres infraccions administratives qualificades de greu i tipificades en els art. 46.1, 46.7 i 46.29 de la Llei 4/2003, de la Generalitat Valenciana, de 26 de febrer. Per a les infraccions greus es preveu, en virtut de l'art. 49 de l'esmentada Llei, una sanció de: a) multa de 601 a 30.000 euros i, acumulativament, fins a 300.000 euros; b) suspensió o prohibició de l'activitat per un període de màxim 6 mesos; c) clausura del local o establiment per un període màxim de 6 mesos; i d) inhabilitació per a l'organització o promoció d'espectacles públics i activitats recreatives per un període màxim de 6 mesos. Han sigut designats instructor i secretària de l'expedient Juan Ramón Barberá Ibáñez i Lola Salom Vea, respectivament; l'òrgan sancionador competent és el director general d'Interior.
  
El que s'informa a les persones interessades, als efectes oportuns i previstos en l'art. 58 de la Llei 30/92 de Règim Jurídic de les Administracions Públiques i del Procediment Administratiu Comú, i es comunica que en virtut d'allò que ha previst l'art. 16 del RD 1.398/1993, de 4 d'agost, disposen d'un termini de quinze dies comptats a partir de l'endemà de la present notificació, perquè aporte quantes al·legacions, documents i informació estime convenient, d'acord amb els efectes previstos en els articles 18 i 19 del RD 1.398/93.
  
I perquè servisca de notificació a les persones interessades mencionades anteriorment, s'expedeix el present edicte.